Yhdysvaltain vaakuna

Yhdysvaltain vaakuna ja Yhdysvaltain suursinetti ovat Yhdysvaltain tunnuksia lipun, kahden tunnuslauseen ja kansallislaulun ohella. Sinetti koostuu kahdesta osasta, etupuolesta ja kääntöpuolesta. Etupuolella on valkopäämerikotkan kuva ja toisella puolella on keskeneräinen pyramidi jonka päällä on kaikkinäkevä silmä. Sinettiä käytettiin ensi kerran vuonna 1782. Vuodesta 1935 lähtien molempia puolia sinetistä on käytetty Yhdysvaltain yhden dollarin setelissä.

 Etupuoli 

pienoiskuva|Yhdysvaltain vaakuna.
Yhdysvaltain suursinetin etupuoli on myös Yhdysvaltain vaakuna. Vaakunassa on valkopäämerikotka, joka pitelee 13:a nuolta ja oliivipuun oksia jossa on 13 lehteä ja 13 oliivia. Oliivipuun oksat kuvastavat rauhaa ja nuolet kuvastavat sotaa. Kotkan pää osoittaa kohti rauhaa, eli oliivipuunoksia. Kotkan suussa riippuu liina jossa lukee ”E pluribus unum”, eli ”Monesta yksi”. Kotkan pään yläpuolella, sinisellä taustalla, on 13 tähteä jotka muodostavat yhdessä Daavidin tähden. Aikaisemmin kotkalla oli niskatöyhtö, joka kuvasti Feenikslintua.

Kotkan rinnassa riippuu Yhdysvaltain lippua muistuttava kilpi. Kilvessä on kaksi eroavaisuutta Yhdysvaltain lippuun nähden, kilvessä ei ole tähtiä sinisellä taustalla ja ulommaiset raidat ovat valkoiset. Luku 13 symboloi Yhdysvaltain 13 ensimmäistä siirtokuntaa. 13 esiintyy vaakunassa:

 13 tähteä
 13 raitaa
 13 nuolta
 13 oliivin lehteä
 13 kirjainta tunnuslauseissa: ”E Pluribus Unum” ja ”Annuit Cœptis” (kirjaimia on 52 koko vaakunassa)
 13 oliivia
 13 tasannetta pyramidissa.

 Kääntöpuoli 

pienoiskuva|Yhdysvaltain suursinetin kääntöpuoli.
Sinetin toisessa puolessa esiintyy keskeneräinen pyramidi jonka päällä katselee kaikennäkevä silmä. Pyramidi koostuu 13 tasanteesta, alimmaisella tasanteella on roomalaisin numeroin kirjoitettu: MDCCLXXVI, eli 1776 joka on Yhdysvaltain itsenäistymisvuosi. Silmän takana on nouseva aurinko joka kuvastaa uutta maata lännessä. Nouseva aurinko kuvastaa myös uuden maan nousua.

Sinetissä on tunnuslauseet: ”Annuit Cœptis” eli ”Hän puoltaa tehtäväämme” ja ”Novus Ordo Seclorum” eli ”Uusi aikakausien järjestys”. Ensimmäisen tunnuslauseen ”Hänellä” viitataan Jumalaan.

 Muuta tietoa sinetistä 

Kotkalla on yhteensä 65 siipisulkaa ja 9 pyrstösulkaa. Vasemmassa siivessä on 33 sulkaa ja oikeassa 32. Pyramidin juurella kasvavat kasvit ovat oletettavasti akaasioita. Sinetti on pyöreä ja molempien puolien reunaa kiertää kolme mustaa viivaa.

 Osavaltioiden sinetit 

Yhdysvaltain osavaltioiden sinetit:

 Columbian piirikunta 

Columbian piirikunnan sinetti:

 Saarialueet 

Yhdysvaltain saarialueiden sinetit:

 Lähteet 

Vaakuna
Luokka:Yhdysvaltain vaakunat
Luokka:Sigillografia
Luokka:Valtioiden vaakunat